URDHËR
Nr. 475, datë 9.10.2014

PËR MIRATIMIN E RREGULLORES “MBI RREGULLAT QË DUHET TË ZBATOHEN NË LIDHJE ME KONTROLLIN DHE SURVEJANCËN SI DHE MASAT E BLLOKIMIT TË LËVIZJEVE TË KAFSHËVE QË PREKEN NGA SËMUNDJA “GJUHA BLU””

Në mbështetje të nenit 102, pika 4, të Kushtetutës së Republikës së Shqipërisë, nenit 21 dhe nenit 24, të ligjit nr. 10465, datë 29.9.2011, “Për shërbimin veterinar në Republikën e Shqipërisë”, me propozim të Drejtorisë Veterinare,

URDHËROJ:

1. Miratimin e  rregullores “Mbi rregullat që duhet të zbatohen në lidhje me kontrollin dhe survejancën, si dhe masat e bllokimit të lëvizjeve të kafshëve që preken nga sëmundja “Gjuha Blu”, bashkëlidhur këtij urdhri.
2. Për zbatimin e këtij urdhri, ngarkohen Drejtoria e Përgjithshme e Shërbimeve Bujqësore dhe Peshkimit, Drejtoria Veterinare, drejtoritë e bujqësisë në qarqe, Autoriteti Kombëtar i Ushqimit.
Ky urdhër hyn në fuqi menjëherë me botimin në Fletoren  Zyrtare.

Ministri i BujqËsisë, Zhvillimit Rural DhE Administrimit tË ujërave
Edmond Panariti

RREGULLORE
MBI RREGULLAT QË DUHET TË ZBATOHEN NË LIDHJE ME KONTROLLIN DHE SURVEJANCËN, 
SI DHE MASAT E BLLOKIMIT TË LËVIZJEVE TË KAFSHËVE QË PREKEN NGA SËMUNDJA “GJUHA BLU”

Kapitulli I
Të përgjithshme

Përmbajtja dhe përkufizimet

Neni 1
Subjekti

Kjo rregullore përcakton rregullat në lidhje me kontrollin, survejancën dhe masat bllokuese të lëvizjeve të kafshëve që preken nga sëmundja “gjuha blu”.

Neni 2
Përkufizimet

Për qëllimet e kësaj rregulloreje do të përdoren përkufizimet që figurojnë në nenin 2 të urdhrit të Ministrit nr. 16, datë 15.1.2007, “Mbi masat specifike të kontrollit të sëmundjes së “Gjuhës Blu” (Bluetongue). Gjithashtu, përdoren edhe përkufizimet e mëposhtme:
a) “Rast i “Gjuhës Blu””  domethënë:
i)  kafsha paraqet shenja klinike të “Gjuhës Blu”;
ii) është kafshë sentinel (prove), e cila ka rezultuar negative në provat aerologjike, por është  bërë  serologjikisht nga kafshë negative në kafshë pozitive me antitrupa për të paktën një serotipi të virusit shkaktar të “Gjuhës Blu”;
iii) është një kafshë nga e cila është izoluar dhe identifikuar virusi shkaktar;
iv) është një kafshë që në testet serologjike ka rezultuar pozitive ose tek e cila antigjeni viral  është identifikuar ARN tipike për një serotip të caktuar virusi shkaktar;
Për më tepër, të dhënat epidemiologjike, si dhe ato klinike apo rezultatet laboratorike tregojnë qarkullimin e virusit në fermën ku mbarështohet kafsha dhe jo si rezultat i futjes së kafshëve të vaksinuara apo seropozitive  të ardhura nga zonat e bllokuara.
b) “Vatër e “Gjuhës Blu”” nënkupton fermën ose vendin që ndodhet në territorin e vendit ku kafshët janë mbledhur dhe ku një ose më shumë raste të sëmundjes janë konfirmuar zyrtarisht;
c) “Vatër e parë e sëmundjes “Gjuha Blu” është vatër infektive ku ka një rast të parë dhe: 
i)  epidemiologjikisht nuk është e lidhur me vatrat e mëparshme;
ii) nënkupton demarkacionin e një zone të bllokuar ashtu siç përcaktohet në nenin 6.
d) “Zonë e bllokuar” është zona ku bëjnë pjesë si zona e mbrojtjes, ashtu edhe zona e survejancës, të cilat përcaktohen në bazë të nenit 8 (1), të direktivës 2000/75/BE.
e) “Zonë e pastër  sezonale nga “Gjuha Blu”” nënkupton një zonë gjeografike epidemiologjike kur gjatë një sezoni nga kontrollet nuk ka rezultuar transmetim i virusit apo prani e Culicoi-deve si vektorë kryesorë të kësaj sëmundjeje:
i) prej ose përmes një zone të bllokuar;
ii) nga një zonë e bllokuar përmes një zonë tjetër të pa bllokuar dhe prapë tek zona e bllokuar ose
iii) nga një zonë e bllokuar përmes një zonë tjetër të bllokuar.

KAPITULLI II
KONTROLLI DHE MONITORIMI, SI DHE SHKËMBIMI I INFORMACIONIT

Neni 3
Lajmërimi i sëmundjes “Gjuha Blu”

Drejtoria e Shërbimit Veterinar lajmëron vatrat primare në sistemin alert te formulari A dhe formulari B, miratuar me urdhër ministri  nr. 355, datë 3.12.2012, “Për miratimin e formularit të raportimit të menjëhershëm të sëmundjeve infektive në kafshë dhe listën e sëmundjeve të lajmërueshme në Republikën e Shqipërisë”. 

 Neni 4
Programet e monitorimit dhe kontrollit të “Gjuhës Blu”

Sipas  kërkesave minimale  të aneksit I, Drejtoria Veterinare zbaton programet e mëposhtme:
a) programet e kontrollit të sëmundjes “Gjuha blu” në zonat e bllokuara (programet e monitorimit);
b) programet e monitorimit jashtë zonës së bllokuar. 

Neni 5
Informacioni epidemiologjik

1.  Drejtoria veterinare pranë MBZHRAU transmeton informacionin rreth vatrave të sëmundjes  “Gjuha Blu”, në sistemin BT-net. Informacioni i mësipërm duhet të përmbajë të dhëna rreth zbatimit të programeve të monitorimit dhe survejancës si më poshtë:
a) raport mujor i transmetuar jo më vonë se 1 muaj pas mbarimit të muajit raportues, i cili duhet të përmbajë të paktën:
i) të dhëna rreth kafshëve sentinel;
ii) të dhëna entomologjike nga programet e monitorimit të “Gjuhës Blu” që janë në zbatim e sipër në zonat e kufizuara.
b) një raport  progresiv 6-mujor dhe që raportohet çdo vit deri më datë 31 korrik. Ky  raport  duhet të përmbajë të paktën:
i) të dhëna rreth programeve të survejancës në zbatim e sipër jashtë zonave të kufizuara;
ii) të dhëna rreth vaksinimit të kafshëve të zonave të kufizuara.
c) raport vjetor që raportohet deri më 30 prill të vitit në vazhdim, i cili duhet të përmbajë informacionin e përmendur në pikat “b” (i) dhe (ii) të vitit të mëparshëm.
2. Informacioni të transmetohet në sistemin BT-Net.

KAPITULLI 3
KUFIZIME NË LËVIZJET E KAFSHËVE, SPERMËS, OVULAVE DHE EMBRIONEVE TË TYRE

Neni 6
Zonat e kufizuara

1.  Para marrjes së ndonjë vendimi  për lirimin  e zonave epidemiologjike të kufizuara të ndodhura në një zonë të caktuar epidemiologjike,  Drejtoria Veterinare informon Komisionin Evropian mbi mungesën e qarkullimit të virusit të “Gjuhës Blu” në këtë zonë gjatë një periudhe 2-vjeçare pas zbatimit të programit të kontrollit të kësaj sëmundjeje.
2. Shërbimi veterinar harton një listë të zonave të kufizuara të rinovuar. Lista i bëhet e njohur shteteve të tjera anëtare si dhe publikut.
Lista duhet të përmbajë jo vetëm zonat e kufizuara por edhe informacion mbi serotipin e virusit  qarkullues të “Gjuhës Blu”, gjë e cila bën të mundur identifikimin e zonave të kufizuara edhe në shtete të tjera ku qarkullon  po ai serotip, virusi shkaktar i kësaj sëmundjeje.

Neni 7
Kushtet e lëvizjes së kafshëve brenda zonës së kufizuar

1.  Lëvizjet e kafshëve brenda së njëjtës zonë të kufizuar ku qarkullon i njëjti serotip  apo serotipe virusi, duhet të lejohet nga autoriteti i kompetent i veterinarisë me kusht që kafshët që do të lëvizin nuk paraqesin shenja klinike të sëmundjes “Gjuha Blu” ditën e transportimit.
2. Megjithatë lëvizjet e kafshëve nga një zonë e mbrojtur në një zonë kontrolli, mund të lejohet vetëm kur:
a) kafshët plotësojnë kushtet e përcaktuara në aneksin III;
b) kafshët japin garanci shëndetësore bazuar në rezultate pozitive të analizës së riskut,  si dhe të masave të marra kundër përhapjes së virusit të “Gjuhës Blu” dhe masat mbrojtëse kundër vektorëve; Garancia kërkohet nga autoriteti kompetent i veterinarisë i vendit të origjinës dhe e miratuar nga vendi i destinacionit para lëvizjes së kafshëve.
c) kafshët shkojnë për therje të menjëhershme.

Neni 8
Kushtet e përjashtimit nga bllokimi, sipas rregullores së miratuar me urdhër nr. 16, datë 15.01.2007, “Mbi masat specifike të kontrollit të sëmundjes së Gjuhës Blu (bluetongue)”

1.  Lëvizjet e kafshëve, materialit të tyre biologjik, ovulave dhe embrioneve nga një fermë apo qendër e marrjes apo magazinimit të materialit biologjik  nga  një zonë të kufizuar për në një fermë tjetër apo qendër të marrjes apo magazinimit të materialit biologjik,  janë të ndaluara me kusht që kafshët, materiali i tyre biologjik, ovulat dhe embrionet të plotësojnë:
a) kushtet  e vendosura në aneksin III të kësaj rregulloreje; ose
b) të jepen garanci shëndetësore për kafshët pas një rezultati pozitiv të vlerësimit të rrezikut nga masat e marra kundër përhapjes së virusit të “Gjuhës Blu”, si dhe masat e marra kundër vektorëve. Këto garanci kërkohen para lëvizjes së kafshëve nga autoriteti kompetent i veterinarisë i vendit të origjinës, si dhe duhet të miratohen nga autoriteti kompetent i vendit të destinacionit. 
c) tek vendi i destinacionit,  kafshët të lëvizin sipas një procedure të përcaktuar dhe nën kontrollin e autoritetit kompetent dhe të sigurohet që kafshët, materiali i tyre biologjik, ovulat dhe embrionet të lëvizin sipas kushteve të  përcaktuara në paragrafin 1(b) dhe që nuk shkojnë në një vend tjetër në qoftë se nuk plotësojnë  edhe kushtet e përcaktuara në paragrafin 1(a).
2. Lëvizjet e kafshëve nga një fermë që ndodhet në një zonë të kufizuar për therje të menjëhershme janë të ndaluara, me kusht që:
a) në fermën e origjinës të mos ketë raste për një periudhë të paktën 30 ditë para datës së nisjes së kafshëve;
b) kafshët të transportohen nën kontrollin zyrtar direkt për në thertore për therje brenda 24 orëve pas mbërritjes në thertoren ku do të theren;
c) autoriteti kompetent i vendit të dërgimit lajmëron të paktën 48 orë më parë autoritetin kompetent të vendit të destinacionit për lëvizjen e kafshëve.
3. Pavarësisht paragrafit 2“b”, autoriteti kompetent i vendit të destinacionit, mund t’i kërkojë bazuar në vlerësimin e riskut autoritetit kompetent të vendit të origjinës, rrugën që do të ndjekë ngarkesa me kafshë për në thertoren e caktuar më parë.
Thertorja  e përmendur më sipër duhet të identifikohet bazuar në vlerësimin e riskut që bëhet sipas kritereve të vendosura në aneksin IV.

Neni 9
Kushte të tjera për tranzitimin e kafshëve

Tranzitimi i kafshëve lejohet nga autoriteti kompetent, me kusht që:
1. Mjetet e transportimit të kafshëve që lëvizin nga zona e kufizuar të jenë të dezinfektuara me dezinfektantë të autorizuar dhe në çdo rast të dezinfektohen para se të dalin nga zona e kufizuar në vendin e ngarkimit.

Neni 10
Hyrja në fuqi

Kjo rregullore hyn në fuqi me botimin në Fletoren Zyrtare.

ANEKSI I
KËRKESAT MINIMALE TË PROGRAMEVE TË KONTROLLIT E TË SURVEJANCËS SË SËMUNDJES “GJUHA BLU”

1. Kërkesat minimale të programeve të kontrollit e të survejancës së sëmundjes “Gjuha Blu” në zonat e kufizuara
Programet e kontrollit të “Gjuhës Blu” në zonat e kufizuara duhet të synojnë dhënien e informacionit rreth dinamikës së kësaj sëmundjeje në një zonë që i është nënshtruar tashmë kufizimeve.
Sektori gjeografik i referencës së zonave të kufizuara duhet të jetë 45X45 km (përafërsisht 2000 km katror). Për qëllime monitorimi mund të përdoret edhe termi “rajon”, sipas nenit 2, të  rregullores miratuar me urdhër ministri nr. 255, datë 10.06.2008, “Mbi problemet shëndetësore që prekin tregtinë e gjedhit dhe derrave”.
Programet e kontrollit të “Gjuhës Blu” duhet të përmbajnë të paktën elementet e mëposhtme:
-1.1 Kontrolli serologjik me kafshët sentinel:
- Kontrolli serologjik me kafshët sentinel është një program vjetor aktiv që ka të bëjë me testimin e kafshëve sentinel për vlerësimin e qarkullimit të virusit të “Gjuhës Blu” në zonën e kufizimit. Kur është e mundur, si kafshë sentinel përdoren gjedhët.
- Kafshët sentinel duhet të rezultojnë pa antitrupa në testet paraprake seronegative. Kafshët sentinel vendosen në zonat e kufizuara, ku pas vlerësimit të rrezikut entomologjik dhe ekologjik, ka rezultuar se ka prani të vektorëve ose ka habitat të përshtatshëm për këta vektorë.
- Kafshët sentinel duhet të testohen çdo muaj gjatë periudhës kur vektorët janë aktivë. Në mungesë të këtij informacioni, kafshët-sentinel të testohen të paktën çdo muaj përgjatë gjithë vitit. Frekuenca e testimit mund të përcaktohet edhe duke u bazuar në variacionet sezonale të situatës epidemiologjike gjatë vitit që të përcaktohet fillimi dhe fundi i qarkullimit të virusit të “Gjuhës Blu” brenda zonës së kufizuar.
-Numri minimal i kafshëve-sentinel për sektor (zonë) gjeografike duhet të jetë numër përfaqësues dhe i mjaftueshëm me qëllim që të zbulohet incidenca mujore e serokonversionit  prej 2%  me  95%,  besueshmëri në çdo zonë gjeografike.
1.2 Monitorimi entomologjik
-Monitorimi entomologjik ka të bëjë me një program aktiv të kapjes së vektorëve me rrjeta për të përcaktuar dinamikën e kopulacionit, si dhe mbijetesën e kulikoidëve pas kalimit të dimrit  në mënyrë që të përcaktohet periudha e sezonit  të lirë nga vektorët  në zonat e pastra sezonale nga “Gjuha Blu”, sipas aneksit V.
-Sipas protokolleve të përcaktuara më parë, përdoren aspiratorë me rrjeta të pajisura me dritë ultraviolet. Rrjetat të  përdoren gjatë natës të  paktën 1 herë në javë gjatë periudhës së vitit e nevojshme për të përcaktuar fillimin dhe mbarimin e periudhës sezonale të pastër nga vektorët. Për çdo zonë gjeografike vendoset një rrjetë për kapjen e vektorëve përgjatë gjithë zonës së kufizuar. Frekuenca e funksionit të rrjetave vendoset sipas ndryshimeve sezonale të situatës epidemiologjike gjatë vitit që të përcaktohet dinamika e populacionit të kulikoideve, si dhe mbijetesa e tyre pas dimrit. Kjo frekuencë rregullohet në bazë të evidencave të 3 viteve të para të veprimit të rrjetave. Një sasi e përshtatshme kulikoidesh (harrjesh) të mbledhura duhet të dërgohet në një laborator të specializuar, i cili është në gjendje të llogaritë sasinë dhe të bëjë identifikimin e tyre.
2. Kërkesat minimale të programeve të survejancës së “Gjuhës Blu”, që zbatohen në vendet anëtare të BE-së, jashtë zonave të kufizuara
Programet e survejancës së “Gjuhës Blu”, që zbatohen jashtë zonave të kufizuara, duhet të synojnë zbulimin e qarkullimit të virusit në një zonë gjeografike epidemiologjike të pastër nga “Gjuha Blu”. Këto programe duhet të përfshijnë këto elemente:
2.1 Survejanca pasive klinike
- Është një sistem formal për zbulimin e rasteve të dyshimta të “Gjuhës Blu”, si dhe lajmërimin e shpejtë të këtyre dyshimeve. Pronarët e kafshëve, si dhe veterinerët duhet të raportojnë menjëherë pranë autoritetit kompetent çdo dyshim për këtë sëmundje. Këto dyshime duhen  hetuar menjëherë.
- Survejanca pasive duhet përforcuar sidomos në fillim të sezonit të aktivitetit të kulikoideve.
- Të rrisë ndërgjegjësimin e veterinerëve dhe pronarëve të kafshëve që të jenë në gjendje të identifikojnë shenjat klinike të “Gjuhës Blu”.
2.2 Survejanca serologjike
- Survejanca serologjike është një program vjetor aktiv i testimit serologjik të populacioneve që preken nga “Gjuha Blu” dhe që synon zbulimin e transmetimit të virusit të kësaj sëmundjeje. Survejanca aerologjike realizohet në kampione që merren nga kafshë rastësore ose nga kafshë-objektiv (të caktuara më parë) të zonave gjeografike epidemiologjike gjatë një periudhe viti kur mund të zbulohet serokonversioni.
- Survejanca aerologjike duhet hartuar në atë mënyrë që kampionet e marra nga populacioni i gjedhëve, të jenë përfaqësuese të një zone epidemiologjike gjeografike, ndërsa sasia e kampioneve të jetë e tillë që të bëjë të mundur zbulimin e një prevalence prej 0.5% me 95% besueshmëri.
- Survejanca duhet të sigurojë që sasia e kampioneve të jetë në përputhje me populacionin  e gjedhëve duke u përqendruar marrja e kampioneve në populacion me rrezikshmëri të lartë dhe ku ka faktorë risku me rrezikshmëri të lartë. Kafshët seropozitive për shkak të vaksinimit  nuk duhet të ngatërrohen me kafshët ku merren kampione për shkak të zbatimit të këtij programi. 
2.3 Survejanca entomologjike
- Është një program aktiv vjetor i kapjes së vektorëve që synon mbledhjen e informacionit rreth vektorëve në një zonë gjeografike epidemiologjike të dhënë, shpërndarjen e vektorëve, si dhe shtimin  e tyre sezonal.
- Survejanca entomologjike zbatohet atëherë kur mungojnë të dhënat rreth llojeve të vektorëve, shpërndarjen e tyre, si dhe shtimin e tyre sezonal.

ANEKSI II                     
INFORMACIONI QË TRANSMETOHET NË SISTEMIN BT-NET

Ky informacion duhet të përmbajë të paktën:
1. Të dhëna serologjike/virusale të “Gjuhës Blu”:
a) zona administrative;
b) lloji i kafshës së testuar;
c) tipi i skemës së sistemit të survejancës (sistemi sentinel ose survejancë periodike);
d) testi diagnostik (ELISA. neutralizimi i serumit, PCR, izolimi i virusit);
e) muaji dhe viti;
f) mumri i kafshëve të testuar;
g) numri i kafshëve pozitive; 
h) serotipi i përcaktuar serologjikisht apo virusologjikisht (në rast rezultatesh pozitive në testin e neutralizimit të virusit apo izolimit të virusit.
2. Të dhëna entomologjike të “Gjuhës Blu”:
a) zona administrative;
b) kodi për çdo zonë kulikoidesh;
c) data e mbledhjes së kulikoideve;
d) gjerësia, gjatësia; 
e) numri total i llojeve të kulikoideve të mbledhura;
f) numri i  C. Imicola;
g) numri i C. Obsoletustë mbledhura;
h) numri i C. Obsoletus Complex të mbledhura;
i) numri i C. Scoticus të mbledhura;
j) numri i C.Pulicaris Complex të mbledhura;
k) numri i C. Nebuculosus Complextë mble-dhura;
l) numri i C. Dewulfi të mbledhura;
m) të tjera të dhëna.
3. Të dhëna për vaksinimin e “Gjuhës Blu”:
a) zona administrative;
b) viti/semestri;
c) tipi i vaksinës;
d) kombinimi serotipit;
e) lloji i kafshës së vaksinuar;
f) numri total i tufës;
g) numri total i kafshëve;
h) numri total i tufave ku zbatohet program i vaksinimit;
i) numri total i kafshëve ku zbatohet program i vaksinimit;
j) numri total i tufave të vaksinuara;
k) numri total i kafshëve të vaksinuara (vaksinimi i kafshëve të reja);
l) numri i kafshëve të reja të vaksinuara ( në vaksinimin masiv);
m) numri i kafshëve të rritura të vaksinuara (në vaksinimin masiv);
n) dozat e vaksinës së përdorur.

ANEKSI III
KUSHTET PËR PËRJASHTIMIN NGA KUFIZIMET (NENI 7 (2) (A) DHE 8(1) (A)

A. Kafshët
Kafshët duhet të jenë të mbrojtura  ndaj sulmeve të vektorëve kulikoidë gjatë transportimit për në vendin e destinacionit.
Për më tepër, kushtet e përcaktuara në pikat 1-7 duhet të jenë në përputhje me:
1. Deri në nisjen e tyre gjatë sezonit kur nuk qarkullojnë vektorët, gjë e cila përcaktohet sipas aneksit V, kafshët duhet të kenë qëndruar në një zonë sezonalisht të pastër nga “Gjuha Blu”, që nga lindja deri në 60 ditë para datës së lëvizjes, si dhe t’i jenë nënshtruar testit të identifikimit të agjentit në përputhje me Manualin e Testeve Diagnostike dhe Vaksinave për Kafshët e Tokës (OIE) dhe rezultatet të dalin negative. Testi të bëhet 7 ditë para nisjes së kafshëve.
Megjithatë, testi i identifikimit të agjentit nuk bëhet atëherë kur ka të dhëna të mjaftueshme epidemiologjike të marra gjatë zbatimit të programeve të monitorimit për një periudhë jo më pak se 3 vite së bashku me përcaktimin e periudhës së sezonit të lirë nga vektorët sipas aneksit V.
2. Para dërgimit, kafshët të jenë mbrojtur nga sulmi i vektorëve për një periudhë të paktën 60 ditë para datës së dërgimit.
3. Kafshët deri në dërgim të jenë mbajtur në një zonë të pastër nga vektorët e “Gjuhës Blu” sezonale që përcaktohet sipas aneksit V ose kanë qenë të mbrojtur ndaj sulmeve të vektorëve për 28 ditë, si dhe t’i jenë nënshtruar testit aerologjik, sipas Kodit të OIE për të zbuluar antitrupat e virusit të “Gjuhës Blu” dhe rezultatet kanë dalë negative. Testi të bëhet 28 ditë  pas fillimit të sezonit të lirë nga vektorët ose periudhës së mbrojtjes ndaj sulmit të vektorëve.
4. Deri në dërgim kafshët të jenë mbajtur nga një zonë sezonalisht të pastër nga “Gjuha Blu” gjatë sezonit të lirë nga vektorët  që përcaktohen, sipas aneksit V ose janë mbrojtur ndaj sulmeve të vektorëve  për të paktën 14 ditë,  si dhe i janë nënshtruar testit të identifikimit të agjentit, sipas Kodit të OIE me rezultate negative. Testi të bëhet 14 ditë pas datës së fillimit të periudhës së mbrojtjes ndaj sulmeve të vektorëve ose fillimit të  periudhës së sezonit të lirë nga këta vektorë.
5. Kafshët që origjinojnë nga tufa të vaksinuara në kuadër të një programi vaksinimi të hartuar nga autoriteti kompetent dhe këto kafshë janë të vaksinuara kundër serotipeve apo serotipit të pranishëm në një zonë gjeografike  epidemiologjike dhe kafshët janë brenda imunitetit dhe  plotësojnë të paktën kërkesat e mëposhtme:
a) janë vaksinuar 60 ditë para datës së nisjes;
b) kafshët kanë qenë vaksinuar me vaksinë të inaktivuar  dhe imuniteti është formuar, si dhe i janë nënshtruar testit të identifikimit të agjentit, sipas manualit të OIE dhe rezultatet kanë dalë negative. Testi të bëhet 14 ditë pas formimit të imunitetit, sipas specifikimeve të vaksinës së përdorur;
c) kafshët janë vaksinuar më parë dhe vaksinimi është përsëritur me vaksinë të inaktivuar brenda periudhës së imunitetit, sipas specifikimeve të vaksinës dhe programit të vaksinimit;
d) kafshët gjatë periudhës sezonale kur nuk ka vektorë,  gjë e cila përcaktohet nga aneksi V, janë mbajtur  në një zonë të pastër nga pikëpamja sezonale që  nga lindja për një periudhë për 60 ditë para datës së vaksinimit dhe kanë qenë vaksinuar me vaksinë të inaktivuar para datës kur  është formuar imuniteti, sipas specifikime të vaksinës dhe programeve të vaksinimit.
6. Kafshët janë mbajtur gjithmonë në një zonë gjeografike epidemiologjike të origjinës ku ka qenë i pranishëm vetëm një serotip ose mund të jetë i pranishëm dhe:
a) kafshët i janë nënshtruar testit aerologjik, sipas manualit të OIE për të zbuluar antitrupat kundër serotipit të virusit të “Gjuhës Blu” me rezultate pozitive. Testi të bëhet 60-360 ditë para datës së lëvizjes; ose
b) i janë nënshtruar testit të manualit të OIE për zbulimin e antitrupave kundër virusit të “Gjuhës Blu” me rezultate pozitive, testi të bëhet të paktën 30 ditë para datës së lëvizjes dhe kafshët i janë nënshtruar testit për identifikimin e agjentit virusal me rezultate negative jo më shpejt se 7 ditë para lëvizjes së tyre.
7. Kafshët i janë nënshtruar testit aerologjik, sipas manualit të OIE për zbulimin e antitrupave kundër të gjithë serotipeve  të pranishëm të virusit të “Gjuhës Blu” me rezultate pozitive në një zonën gjeografike epidemiologjike të origjinës dhe:
a) testi serologjik është bërë 60-360 ditë para datës së lëvizjes;ose
b) testi specifik serologjik për përcaktimin e serotipit realizohet 30 ditë para datës së lëvizjes dhe kafshët i nënshtrohen testit të identifikimit të agjentit shkaktar, sipas manualit të OIE me rezultate negative, i cili realizohet 7 ditë para se kafshët të lëvizin.
B. Materiali biologjik i kafshëve
Materiali biologjik i  kafshëve të merret nga kafshë donore, të cilat plotësojnë kushtet e mëposhtme:
a) kanë qëndruar, janë mbajtur jashtë zonës së kufizuar për 60 ditë para marrjes së materialit biologjik;
b) kanë qenë të mbrojtura ndaj sulmeve të kulikoideve të paktën 60 ditë para marrjes së spermës;
c) gjatë stinës së pastër nga kulikoidet, kafshët kanë qëndruar në një zonë (që përcaktohet sipas aneksit V) të pastër nga “Gjuha Blu”, sezonalisht për të paktën 60 ditë para marrjes së materialit biologjik, si dhe i janë nënshtruar testit të identifikimit të agjentit shkaktar, sipas manualit të OIE me rezultate negative. Ky test të bëhet 7 ditë para fillimit të marrjes së materialit biologjik;
d) testi identifikimit të agjentit shkaktar nuk është i nevojshëm atëherë kur ka të dhëna të mjaftueshme epidemiologjike të marra gjatë zbatimit të programit të monitorimit për një periudhë prej 3 vitesh, gjë e cila bën të mundur përcaktimin e periudhës së stinës pa kulikoide;
e) kafshët i janë nënshtruar një testi serologjik (sipas manualit të OIE), për të zbuluar antitrupat kundër grupit të viruseve të “Gjuhës Blu”, me rezultate negative të paktën çdo 60 ditë gjatë marrjes së spermës dhe ndërmjet 21 ditë-60 ditë pas marrjes së fundit;
f) Kafshët i janë nënshtruar me rezultatet negative testit të identifikimit të agjentit, sipas manualit të OIE të Standardeve të Analizave Laboratorike:
i) në fillim dhe në përfundim të marrjes së materialit biologjik;
ii) gjatë periudhës së marrjes së materialit biologjik;
- çdo 7 ditë në rastin e testit të izolimit të virusit;
- çdo 28 ditë në rastin e testit PCR.
C. Ovulat dhe embrionet e kafshëve
1. Ovulat dhe embrionet e gjedhëve duhet të mblidhen sipas direktivës 89/556/BE.
2. Embrionet “in vivo”,  ovulat e kafshëve të tjera përveç gjedhëve, si dhe embrionet e gjedhëve “in vivo”, të merren nga kafshë donore, të cilat duhet të plotësojnë kërkesat e mëposhtme:
a) kanë qëndruar jashtë zonës së kufizuar për të paktën 60 ditë para mbledhjes së embrioneve dhe ovulave;
b) kanë qenë të mbrojtura ndaj sulmeve të vektorëve për të paktën 60 ditë para fillimit dhe gjatë mbledhjes së embrioneve dhe ovulave;
c) i janë nënshtruar një testi aerologjik, sipas manualit të OIE për të zbuluar antitrupat ndaj grupit të viruseve të “Gjuhës Blu”, ndërmjet 21-60 ditë, pas mbledhjes së embrioneve/ovulave me rezultate negative;
d) është bërë test i identifikimit  të  agjentit, sipas manualit të OIE në kampione gjaku të marra ditën e mbledhjes së embrioneve dhe ovulave dhe rezultatet kanë dalë negative.




ANEKSI IV
KRITERET PËR CAKTIMIN E THERTOREVE 

Për qëllimet e vlerësimit të rrezikut, caktimin e thertoreve dhe lëvizjet e kafshëve nga një fermë e ndodhur në një zonë të kufizuar për në thertore për therje të menjëhershme, autoriteti kompetent i destinacionit duhet të mbajë parasysh kriteret e mëposhtme:
1. të dhëna të mjaftueshme për lëvizjet e vektorëve;
2. distancën nga pika e hyrjes në zonën e lirë për në thertore;
3. të dhëna entomologjike të rrugës së përshkruar fermë-thertore;
4. periudhën e ditës gjatë së cilës do të bëhet transporti i kafshëve, si dhe lëvizja e vektorëve gjatë kësaj periudhe;
5. përdorimi i mundshëm i pesticideve, sipas direktivës 96/23/BE;
6. vendndodhja e thertores, si dhe fermës;
7. masat e biosigurisë në thertore.

ANEKSI V
KRITERET PËR PËRCAKTIMIN E PERIUDHËS SË LIRË NGA VEKTORËT

Përcaktimi i  zonës së pastër stinore nga “Gjuha Blu”, periudhës së pastër stinore nga vektorët, si dhe për përcaktimin e zonës përkatëse gjeografike epidemiologjike, autoriteti kompetent duhet të ndjekë kriteret e mëposhtme:
1. Kritere të përgjithshme
a) Të jetë përcaktuar një program monitorimi dhe survejance;
b) Kriteret  e veçanta dhe kufijtë për përcaktimin e periudhës stinore të pastër nga vektorët të përcaktohen duke marrë parasysh kulikoidet si vektorët kryesorë në zonën gjeografike përkatëse;
c) Kriteri i përdorur për përcaktimin e periudhës së stinës të pastër nga vektorët që merr parasysh të dhëna të vitit të mëparshëm (të dhëna historike). Për më tepër, edhe aspektet që lidhen me survejancën,  si dhe standardizimin e të dhënave.
2. Kritere të veçanta
a) Nga programi i survejancës së “Gjuhës Blu”, të ketë rezultuar që nuk ka qarkullim të virusit të kësaj sëmundjeje  në zonën epidemiologjike gjeografike përkatëse.
b) Nga programi i survejancës entomologjike, si pjesë e programit të survejancës apo monitorimit të “Gjuhës Blu”, të ketë rezultuar që ka pushuar veprimtaria e vektorëve.
c) Kapja e kulikoideve, që janë vektorë të sëmundjes së shkaktuar nga serotipi i pranishëm në zonën përkatëse gjeografike epidemiologjike nën pragun maksimal të vektorëve të mbledhur për të përcaktuar zonën gjeografike përkatëse epidemio-logjike. Në mungesë të evidencës për të përcaktuar pragun maksimal, të përdoret mungesa totale e kulikoideve imikola, si dhe 5 kulikoide të kapura për rrjetë.
3. Kritere shtesë
a) Kushtet e temperaturës që ndikojnë në sjelljen e aktivitetit të vektorëve në zonën gjeogra-fike përkatëse.
b) Pragjet e temperaturave,të përcaktohen sipas sjelljes ekologjike të kulikoideve që është provuar apo janë të dyshuara si vektorë të serotipit të pranishëm në zonën gjeografike përkatëse.


